fi ko ro fi en ja fi fi fi fi fi et fi fi fi fi en fi fi en fi id fi fr fi en sv fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi tr fi fi fi fi fi en
Kartuta kahvitietouttasi – tässä tulevat oikeat vastaukset suureen kahvitietovisaamme! | Eden Springs
EDENIN VIRALLINEN TIEDOTE COVID-19 TILANTEESTA
Kansainvälisen kahvipäivän yhteydessä lanseerasimme suuren kahvivisan, joka testasi vastaajien kahvitietoutta kymmenellä kiperällä kysymyksellä. Nyt paljastamme, miten hyvin kyselyyn vastaajat tuntevat rakastamamme juoman. Katso oikeat vastaukset ja kartuta samalla omaa kahvitietouttasi!
Lähes 90% vastaajista tunnisti paahtamattoman kahvin neljän kuvan joukosta. Harmahtavat kahvimarjan siemenet muuttavat paahtuessaan väriä ja niiden tilavuus kasvaa, mutta yhdennäköisyys on silti selkeästi havaittavissa paahtamattomien ja paahdettujen kahvipapujen välillä.
Myös kahvin kasvutapa oli kahvivisaan vastanneille tuttu. Jopa 84% vastaajista tiesi kahvin kasvavan maanpinnan yläpuolella puuta muistuttavassa kasvissa.
Sen sijaan kyselyn vaikeimmaksi kysymykseksi osoittautui cappuccino-juoman nimen alkuperän arvuuttelu. Vain 9% vastaajista tiesi, että nimi polveutuu itävaltalaisesta kahvijuomasta, jota kutsutaan nimellä "Kapuziner Kaffee." Klassisissa wieniläiskahviloissa tarjoiltiin kahvijuomaa lorauksella kermaa, mikä antoi juomalle sen tyypillisen ruskean värin. Tämä värisävy muistutti kapusiiniveljeskunnan munkkien kaapuja, ja näin juoma sai nimensä.
Cappuccinon lisäksi kahvipapujen luokittelu sekä eniten kahvia juovat maat aiheuttivat päänvaivaa. Vastaajista 34% tiesivät, että kahvipavut eivät oikeastaan ole papuja, vaan kahvimarjan siemeniä. Hieman yllättävästi vain 35% visaan osallistujista osasi kertoa, että Hollanti, Suomi ja Norja ovat maailman suurimpia kahvinkuluttajia.
Mikäli janoat vielä lisää tietoa kahvista, näet alla kaikki kahvitietovisamme kysymykset ja vastaukset:
1. Miltä paahtamaton kahvi näyttää? (89% oikeita vastauksia)
2. Miten kahvi kasvaa?
Maan päällä, puuta muistuttavassa kasvissa. (84% oikeita vastauksia)
3.  Kahvipavut eivät oikeastaan ole papuja, vaan…
Siemeniä. Mutta siemeniä, jotka näyttävät pavuilta. (34% oikeita vastauksia)
4.  Eniten myyty kahvi on sekoitus…
Arabica- ja robusta-papuja. (47% oikeita vastauksia)
5.  Miten valmistat Americanon?
Sekoittamalla espressoa ja kuumaa vettä. (52% oikeita vastauksia)
6.  Miten cappuccino sai nimensä?
Nimi polveutuu itävaltalaisesta kahvijuomasta, jota kutsutaan nimellä "Kapuziner Kaffee." (9% oikeita vastauksia)
7.  Mitä Café Affogato sisältää?
1 pallo vaniljajäätelöä. (55% oikeita vastauksia)
8.   Mikä on paras paikka säilyttää paahdettua kahvia?
Missä vain, kunhan siellä on kuivaa, pimeää ja ilmatiivistä. (55% oikeita vastauksia)
9.  Missä tuotetaan 40% kaikesta kahvista?
Brasiliassa ja Kolumbiassa. (76% oikeita vastauksia)
10.  Missä kolmessa maassa juodaan eniten kahvia?
Hollannissa, Suomessa ja Norjassa. (35% oikeita vastauksia)
10 syytä rakastaa kahvia
Robert Paulig Roasteryn päämaistaja neuvoo: näin valmistat ja säilytät kahvisi oikein
Hyvästä erinomaiseksi: Kahvista lisäenergiaa ja tuottavuutta
Kahvi – Pohjoismaiden musta kulta
Copyright, @2018 Eden Springs. Kaikki oikeudet pidätetään. Eden Springs Oy Finland Jännekuja 1 01740 Vantaa